als_Latn dik_Latn sag_Latn
1
Matematika 1
Libri i matematikës është ndërtuar duke u mbështetur në objektivat e programit lëndor. Teksti, në të gjithë kapitujt dhe temat e veçanta, është realizuar në një formë e strukturë tërheqëse, ku spikatin, që nga fillimi, ushtrimet nga e thjeshta te më pak e thjeshta. Libri është i përbërë nga pesë linja të cilat zbërthejnë çështjet themelore të kurrikulës bazë duke iu përmbajtur standardeve shkencore dhe didaktike. Gjatë librit pasqyrohet shumë bukur vetia e mbledhjes e shoqëruar me figurë. Duke përdorur shoqërim të konceptit me figurë arrin që nxënësi të ketë njohuri të qëndrueshme për këtë temë. Statistika është një ndër kapitujt më të vështirë dhe jo shumë të asimilueshëm për nxënësit por shoqërimi me grafikë dhe me ngjyra ua bën nxënësve më të lehtë dhe të dashur këtë kapitull.
Matematika 1 | FP
Fletorja e punës ka një gërshetim me librin. Vendosja e ushtrimeve është zgjedhur me kujdes. Autorët kanë ndjekur të njejtën linjë pothuaj në të gjitha orët duke u nisur nga ushtrime të nivelit bazë dhe duke arritur te ushtrimet e nivelit të lartë. Në fletoren e punës ka edhe një rubrikë të veçantë "Çfarë mësuam", e cila është konceptuar si përsëritje kapitulli. Kjo metodë është e domosdoshme për të kontrolluar nga mësuesi njohuritë e kapitullit të përfituara nga nxënësi.
Abetare | LM
Libri i mësuesit, jep disa të dhëna të përgjithshme për synimet dhe për komponentët kryesorë përbërës të mësimit të gjuhës amtare në klasën e parë, që janë: të dëgjuarit, të folurit, të lexuarit, të shkruarit. Vijon me parashtrimin e strukturës dhe përmbajtjes së abetares, fletores së punës dhe librit të mësuesit. Po kështu në këtë libër është hartuar edhe plani mësimor dhe ecuria metodike që propozohet të ndiqet për çdo mësim për arritjen e synimeve. Një kapitull i veçantë u kushtohet edhe problemeve të vlerësimit të nxënësve.
Matematika 1 | LM
Ky "Udhëzues", ashtu si dhe libri i nxënësit "Matematika 1" është hartuar nga autoret e tekstit që kanë një përvojë gati 20-vjeçare në arsim. Udhëzuesi është konceptuar që të ndihmojë mësueset të realizojnë më mirë objektivat e arritjeve të të nxënit. Për këtë, në krye të çdo kapitulli, janë vendosur linjat e trajtuara së bashku me OAN në tre nivele. Mësimet janë trajtuar në drejtim të një pune praktike dhe frytdhënëse. Çdo ushtrim i rëndësishëm ku jepen konceptet për herë të parë ka merituar një kujdes të vazhdueshëm në sugjerimet për punën me të. Përgjatë planit mësimor janë përfshirë edhe veprimtaritë praktike të cilat synojnë që nëpërmjet lojës fëmijët të fitojnë shprehitë e para matematikore. Autoret janë treguar të kujdesshme duke pasur parasysh edhe vështirësitë që paraqet kjo grupmoshë duke synuar kënaqësinë praktike të fëmijëve në situata ndërvepruese me të tjerët.
Muzika 1-2-3-4-5 | LM
Modeli i mësimeve në këtë libër është zhvilluar në përputhje me një sere kriteresh që përdoren për hartimin e manualeve të mësuesit dhe në përputhje me kërkesat e programit të lëndës. Procedimet metodike të përdorura gjatë zhvillimit të mësimeve model, motivojnë nxënësit për të qenë krijues gjatë orës. Teknikat dhe metodat e sugjeruara do ta ndihmonin mësuesit në arritjen e objektivave mësimore.
unk bug_Latn als_Latn jav_Latn als_Latn fur_Latn als_Latn bug_Latn als_Latn bos_Latn als_Latn